მულატეფი — ევროპეიდულ დო ნეგროიდულ რასეფს შქას ესვარილი ფანიეფშე გიშნაველი კათა. მულატეფი ლათინურ ამერიკაშ დო კარიბიშ ღანჩოშ ქიანეფიშ მახორობაშ შანულამ ნორთის წჷმარინუანა (დომინიკარეფიშ რესპუბლიკა — 73%, კუბა — 51%, ბრაზილია — 38%), თაშნეშე აფრიკაშ კანკალე ქიანას (ოარ, ნამიბია). თე ზიტყვაქ მაართაშე ესპანურ დოკუმენტეფს XVI ოშწანურას გორჩქინდჷ დო მეხოლაფირო ესპანური ვარა პორტუგალიური წჷმოულობაშ რე. ზიტყვა mulato:-შ წჷმოულობაშ ჟირ ვერსია არსებენს, თინეფშე მაართაშ მეჯინათ, თე ზიტყვა წჷმარინუანს გინორთელ არაბულ ზიტყვას მუვალლად, ნამუთ იშანუაფუდჷ ვაწიმინდეზისხირამი არაბეფი; მაჟირა ვერსიაშ მეჯინათ, mulato მოურს ესპანურ ზიტყვაშე mulo — ჯორი, ნამუთ ვახვალე ვირიშ დო ცხენიშ გამნაჭყანეფი იშინუაფუდჷ, თაშნეშე არძონერი ჰიბრიდული გვარობა ხოლო.

ისტორიულ-გეოგრაფიული ბორჯომიშ ლეხერი უმოს ფართო ტერიტორიას იკათუანს. ჯოხოდვალა „ბორჯომიშ ლეხერი“ მაართათ 1819 წანაშ საბუთის მუთმობხვადჷნა. თეიშახ თის სადგერიშ ლეხერი ჯოხოდჷ (XV ოშწანურაშე) დო მტკვარიშ (ტაშისკარშე აწყურშახ), მუშჸურე სადგერიშ (იკათუანდჷ სადგერშე წაღვერ-კიმოთესუბანს დო თორ-ბაკურიანს) დო გუჯარეთიშ ლეხერეფშე აკმოდირთუდჷ. არქეოლოგიური რკუალა-გორუათ იდასურებუ, ნამჷ-და ბორჯომიშ ლეხერს მაართაჸოფირ ადამიერს უხორუდჷ. II-IV ოშწანურეფს თაქ თორიშ საერიშდუდოქ დირსხუ, ნამუსჷთ XV ოშწანურაშახ თორიშ აკანი ჯოხოდჷ. XV ოშწანურას თაქ ავალიშვილეფიშ სათავადექ (საავალიშვილე) დირსხუ. XV ოშწანურაშ ბოლოს ბორჯომიშ ლეხერი სამცხე-საათაბაგოწკჷმა ართო ოსმალეთიქ ქიხვამილუ, მახორობაშ ნორთიქ ნტერწკჷმა ბურჯაფის დოღურჷ, დოსქილადირქ ჟიმოლენ ქართლიშა დო იმერეთშა გოხირზუ.

პედრო ალმოდოვარ კაბალიერო (Pedro Almodóvar Caballero; დ. 25 ეკენია, 1951, კალსადა დე კალატრავა, ესპანეთი) — ესპანარი კინორეჟისორი. 1980-ამ წანეფს მაართა ფილმიშ გინოღალაშ უკული ამდღარშახ 30-შახ ფილმი აფუ ჭარილი, დოდგჷმილი დო ნამთინე თე ფილმეფს როლი ხოლო აფუ ნალაჸაფინა.

იაპონური ვიკიპედია (იაპონ. ウィキペディア日本語版) — ვიკიპედიაშ ნორთი იაპონურ ნინაშა. დუდიშული ღილე ინტერნეტ ენციკლოპედია. 2012 წანაშო იაპონურ ვიკიპედიას 800 ვითოშშე უმოსი სტატია რდჷ. ასეშო იაპონური ვიკიპედია სტატიეფიშ მუდანობაშ მეჯინათ 9 აბანს რე დო თე მაძირაფალით ეკასქიდუ ინგლისურ, გერმანულ, ფრანგულ, ნიდერლანდურ, იტალიურ, პოლონურ, ესპანურ დო რუსულ ვიკიპედიეფს. იაპონურ ვიკიპედიაქ 2002 წანაშ ეკენიას დირსხუ. 2006 წანაშო იაპონურ ვიკიპედიას 200 ვითოში სტატია რდჷ, 2008 წანას სტატიეფიშ მუდანობაქ 500 ვითოშს მიოჭირინუ. 2011 წანაშ მელახშო სტატიეფიშ მუდანობათ 7 აბანი დეკინჷ. იაპონური ვიკიპედია ვაინდოევროპულ ნინეფშა რსებულ ვიკიპედიეფს შქას უდიდაში რე.

კანადა - კანადა (ნინა) (ಕನ್ನಡ, kannaḍa) — დრავიდული ნინა, ნამუთ გოფაჩილი რე ინდოეთიშ ობჟათე-ბჟადალშე, უმენტაშო შტატი კარნატაკას. კათა კანარაშ ოდაბადური ნინა დო ინდოეთიშ შტატი კარნატაკაშ ოფიციალური ნინა (""კანადაშ ქიანა"", ჸოფირი მაისური). კანადა ოდაბადური ნინა რე 38 მილიონი ადამიერშო, კანადა ოთხ უშხუაში ობჟათეინდური ნინეფს დო ინდოეთიშ 23 ოფიციალური ნინას ორხველჷ. .

1890 (ვითოშ ბრუოშ ოთხონეჩდოვითი) წანა — გრიგორიანული კალენადრიშ ვანარკი წანმოწანა, ნამუშ მაართა დღა რე ჯუმაშხა დო იულიანური კალენდარიშ ვანარკი წანმოწანა, ნამუშ მაართა დღა რე თუთაშხა. თე წანას კალენდარეფს შქას გინორთა რდჷ 12 დღა. თე წანა რე XIX ოშწანურაშ მა-9 დეკადაშ მა-10 წანა.